
Vienošanās Nr.1

pie 2025.gada 22.aprīļa līguma Nr. AMD-25-1710-lī

Rīgā






 
       Datums skatāms laika zīmogā




  


Rīgas valstspilsētas pašvaldības Ārtelpas un mobilitātes departaments, adrese: Ģertrūdes iela 36, Rīga, LV-1011, tā [:], kurš rīkojas saskaņā ar Rīgas domes 2023. gada 30. augusta saistošo noteikumu Nr. RD- 23-235-sn “Rīgas valstspilsētas pašvaldības nolikums” 74. punktu, Rīgas domes 2024. gada 24. janvāra nolikuma Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 7.7. punktu un Rīgas valstspilsētas pašvaldības Ārtelpas un mobilitātes departamenta direktora p.i. 2024. gada 2. decembra rīkojumu Nr. AMD-24-642-rs “Par pilnvarojumu parakstīt dokumentus”, turpmāk – Pasūtītājs, no vienas puses, un
SIA “BM-projekts”, reģistrācijas Nr.40103196966, [:], kurš rīkojas saskaņā ar sabiedrības statūtiem, turpmāk – Uzņēmējs, no otras puses, abi kopā, turpmāk - Puses,
pamatojoties uz 2025.gada 22. aprīlī starp Pusēm noslēgtā iepirkuma līguma Nr. AMD-25-1710-lī par būvniecības ieceres dokumentācijas izstrādi “Maģistrālas nozīmes velo infrastruktūras izveide maršrutā Brasa – Sarkandaugava-Mīlgrāvis”” (turpmāk - Līgums) 2.12., 3.4.6., 10.3.punktiem, ņemot vērā Publisko iepirkumu likuma 61.panta trešās daļas 1.punktu, Uzņēmēja 2026. gada 12. februāra vēstuli Nr. 2025.02.11-1 par būvniecības ieceres dokumentācijas izstrādes termiņu un papildus darbiem  objektam: "Maģistrālas nozīmes velo infrastruktūras izveide maršrutā Brasa–Sarkandaugava-Mīlgrāvis", kas saņemta 2026.gada 12. februārī un reģistrēta ar AMD-26-1588-sd, Tehniskās komisijas 2026. gada 27. februāra lēmumu (sēdes protokols Nr.12) un 2026.gada 5.marta lēmumu (sēdes protokols Nr.13), Puses noslēdz šādu vienošanos, turpmāk - Vienošanās:
1. Pagarināt Līguma 3.1.punktā paredzēto Darbu izpildes termiņu par 127 (viens simts divdesmit septiņām) kalendārajām dienām, izsakot Līguma 3.1. punktu jaunā redakcijā:

“3.1. Līgumā paredzētos Darbus UZŅĒMĒJS veic 431 (četri simti trīsdesmit vienas) dienas laikā no Līguma noslēgšanas dienas un Pasūtītāja paziņojuma par finansējuma Darbu izpildei pieejamību saņemšanas.”
2. Puses vienojas 2026. gada 5. martā aktualizēto Līguma pielikumu Nr.4 “Darbu izpildes laika grafiks” izteikt jaunā redakcijā.
3. Papildus darbu – apgaismotas dzelzceļa gājēju pāreju un pievedinfrastruktūras starp Patversmes ielu un Varoņu ielu projektēšanu (turpmāk – Papildus darbi) veikšanu objektā “Maģistrālas nozīmes velo infrastruktūras izveide maršrutā Brasa – Sarkandaugava-Mīlgrāvis”” projektēšanas dokumentācijas izstrāde un autoruzraudzība” izmaksas ir 8200,00 EUR (astoņi tūkstoši divi simti euro un 00 centi), PVN 21% ir 1722,00 EUR (viens tūkstotis septiņi simti divdesmit divi euro un 00 centi), kopā ar PVN summa ir 9922,00 EUR (deviņi tūkstoši deviņi simti divdesmit divi euro un 00 centi), kas ir 10 % no Līguma summas.
4.  Puses vienojas palielināt Līguma summu par Papildus veicamo darbu apmēru, izsakot Līguma 2.1.punktu jaunā redakcijā:

“2.1. Līguma summa ir 109 142,00 EUR (viens simts deviņi tūkstoši viens simts četrdesmit divi euro un 00 centi), kuru veido:

2.1.1. līgumcena 90 200,00 EUR (deviņdesmit tūkstoši divi simti euro un 00 centi);
2.1.2. pievienotās vērtības nodoklis (turpmāk – PVN) 18 942,00 EUR (astoņpadsmit tūkstoši deviņi simti četrdesmit divi euro un 00 centi) (PVN tiek aprēķināts normatīvajos aktos noteiktajā apjomā).”
3. Vienošanās stājas spēkā tās parakstīšanas dienā un ir Līguma neatņemama sastāvdaļa.

4. Vienošanās sastādīta uz 2 (divām) lapām, kopā ar pielikumiem parakstīta ar drošu elektronisko parakstu un satur laika zīmogu. Vienošanās parakstīšanas diena ir pēdējā pievienotā droša elektroniskā paraksta un tā laika zīmoga datums.
5. Visas domstarpības vai strīdus, kas radušās saistībā ar Vienošanos Puses risina un uzņemas atbildību saskaņā ar Latvijas Republikas normatīvajiem aktiem.
6. Vienošanās pievienojama Līgumam un papildina tajā noteiktās Pušu saistības, kas tieši atrunātas Vienošanās, atstājot negrozītus pārējos Līguma noteikumus.
7. Vienošanos iespējams grozīt vai papildināt, tikai Pusēm rakstiski vienojoties.

8. Vienošanās pielikumā: 

8.1. Tehniskās komisijas 2026. gada 27. februāra lēmuma (sēdes protokols Nr.12) izraksts.
8.2. Tehniskās komisijas 2026. gada 5.marta lēmuma (sēdes protokols Nr.13) izraksts.
8.3. Uzņēmēja 2026. gada 12. februāra vēstule, reģistrācijas Nr. AMD-26-1588-sd par līguma Nr. AMD-25-1710-lī par būvniecības ieceres dokumentācijas izstrādes termiņu un papildus darbiem.
8.4. Līguma pielikums Nr.4 “Darbu izpildes laika grafiks”.
	PASŪTĪTĀJS:

Rīgas valstspilsētas pašvaldības Ārtelpas un mobilitātes departaments

Ģertrūdes iela 36, Rīga, LV-1011
[:]

	UZŅĒMĒJS:

SIA "BM-projekts"

Vienotais reģistrācijas Nr. 40103196966

Adrese: “Ezīši”, Mārupes pagasts,

Mārupes novads, LV-2166

[:]



* Piezīme: “Dokumenta rekvizītus “paraksts” un “datums” neaizpilda, ja elektroniskais dokuments sagatavots atbilstoši normatīvajiem aktiem par elektronisko dokumentu noformēšanu.”

DOKUMENTS IR ELEKTRONISKI PARAKSTĪTS AR

DROŠU ELEKTRONISKO PARAKSTU UN SATUR LAIKA ZĪMOGU
Šis dokuments ir parakstīts ar drošu elektronisko parakstu un satur laika zīmogu
Šis dokuments ir parakstīts ar drošu elektronisko parakstu un satur laika zīmogu

